กลุ่มมิตรผล

กลุ่มมิตรผล (Mitr Phol Group) เป็นบริษัทผลิตน้ำตาลสัญชาติไทย

**ประวัติ**
กลุ่มมิตรผล ถือกำเนิดครั้งแรกในปี พ.ศ. 2489 ที่ตำบลกรับใหญ่ อำเภอบ้านโป่ง จังหวัดราชบุรี โดยเริ่มจากอุตสาหกรรมในครัวเรือนขนาดเล็กที่ผลิตน้ำเชื่อมเข้มข้นส่งขายให้โรงงานผลิตน้ำตาลทราย จนกระทั่งพัฒนาเป็นโรงงานอุตสาหกรรมที่สามารถผลิตน้ำตาลทรายได้เองในปี พ.ศ. 2499 ต่อมาได้ขยายกิจการโรงงานเพื่อรองรับความต้องการของตลาดที่เพิ่มขึ้น จนกลายเป็นผู้ผลิตและส่งออกน้ำตาลอันดับหนึ่งของประเทศ- พ.ศ. 2489 น้ำตาลมิตรผล ถือกำเนิดขึ้นเป็นครั้งแรก ที่ตำบลกรับใหญ่ อำเภอบ้านโป่ง จังหวัดราชบุรีโดยเริ่มจากอุตสาหกรรมครัวเรือนขนาดเล็กที่ผลิตน้ำเชื่อมเข้มข้น ส่งขายให้โรงงานน้ำตาลผลิตน้ำตาลทราย- พ.ศ. 2499 น้ำตาลมิตรผลก้าวสู่การพัฒนาเป็นอุตสาหกรรมโรงงาน ที่สามารถผลิตน้ำตาลทรายได้เองเป็นครั้งแรก- พ.ศ. 2526 ก่อตั้งโรงงานน้ำตาลมิตรผลภูเขียว อำเภอภูเขียว จังหวัดชัยภูมิ- พ.ศ. 2533 ก่อตั้งโรงงานน้ำตาลมิตรผล อำเภอด่านช้าง จังหวัดสุพรรณบุรี และก่อตั้งธุรกิจปาร์ติเกิลบอร์ดขึ้นเป็นครั้งแรก- พ.ศ. 2536 เริ่มต้นขยายการลงทุนธุรกิจน้ำตาลสู่มณฑลกวางสี สาธารณรัฐประชาชนจีน ปัจจุบัน มีโรงงานน้ำตาลทั้งหมด 7 แห่ง- พ.ศ. 2538 ก่อตั้งโรงงานน้ำตาลมิตรผลภูเวียง อำเภอภูเวียง จังหวัดขอนแก่น- พ.ศ. 2540 ก่อตั้งโรงงานน้ำตาลมิตรผล กาฬสินธุ์ อำเภอกุฉินารายณ์ จังหวัดกาฬสินธุ์ และ ก่อตั้งบริษัท มิตรผลวิจัย พัฒนาอ้อยและน้ำตาล จำกัด- พ.ศ. 2545 ก่อตั้งโรงไฟฟ้าชีวมวลแห่งแรก ที่อำเภอด่านช้าง จังหวัดสุพรรณบุรี และแห่งที่ 2 ที่อำเภอภูเขียว จังหวัดชัยภูมิ- พ.ศ. 2548 ก่อตั้งโรงงานผลิตเอทานอลแห่งแรก มิตรผล ไบโอฟูเอล ที่อำเภอภูเขียว จังหวัดชัยภูมิ- พ.ศ. 2549 ก่อตั้งโรงงานผลิตเอทานอล มิตรผล ไบโอฟูเอล แห่งที่ 2 ที่อำเภอกุฉินารายณ์ จังหวัดกาฬสินธุ์- พ.ศ. 2550 ก่อตั้งโรงงานผลิตเอทานอล แห่งที่ 3 ที่อำเภอแม่สอด จังหวัดตาก โครงการร่วมทุนกับบริษัท ผาแดง อินดัสตรี จำกัด (มหาชน) และบริษัท ไทยออยล์ จำกัด (มหาชน)- พ.ศ. 2552 ก่อตั้งโรงงานผลิตเอทานอล มิตรผล ไบโอฟูเอล ที่อำเภอด่านช้าง จังหวัดสุพรรณบุรี- พ.ศ. 2553 ก่อตั้งโรงไฟฟ้าชีวมวลจากชานอ้อยแห่งแรกของสาธารณรัฐประชาชนจีนที่เมืองฝูหนาน- พ.ศ. 2554 ก่อตั้งโรงไฟฟ้าชีวมวลจากชานอ้อยแห่งแรกในสาธารณรัฐประชาธิปไตยประชาชนลาว และก่อตั้งโรงไฟฟ้าชีวมวลอีกแห่งที่อำเภอกุฉินารายณ์ จังหวัดกาฬสินธุ์- พ.ศ. 2555 ขยายการลงทุนธุรกิจน้ำตาลสู่รัฐควีนส์แลนด์ ประเทศออสเตรเลีย- พ.ศ. 2557 ก่อตั้งศูนย์นวัตกรรมและการวิจัยแห่งที่ 2 ณ อุทยานวิทยาศาสตร์ประเทศไทย จังหวัดปทุมธานี ก่อตั้งโรงงานรีไฟน์เนอรี่ระบบอัตโนมัติ อำเภอภูเวียงจังหวัดขอนแก่น- พ.ศ. 2558 ก่อตั้งโรงงานผลิตปุ๋ยผสมคุณภาพสูงร่วมกับบริษัท ศักดิ์สยาม จำกัด ในสาธารณรัฐประชาชนจีน
ก่อตั้งโรงงานผลิตยีสต์สำหรับอาหารสัตว์ อำเภอภูเขียว จังหวัดชัยภูมิ
ก่อตั้งโรงเอทานอลกุฉินารายณ์ อำเภอกุฉินารายณ์ จังหวัดกาฬสินธุ์ เพื่อผลิตเอทานอล เพื่อใช้เป็นเชื้อเพลิง- พ.ศ. 2559 ก่อตั้ง MPESCO ที่ปรึกษาด้านการออกแบบติดตั้งโรงไฟฟ้าพลังงานแสงอาทิตย์แบบติดตั้งบนพื้นดิน (Solar farm)- พ.ศ. 2560 ก่อตั้งโรงไฟฟ้าชีวมวล พาเนล พลัส ไบโอ-เพาเวอร์ ที่ผลิตไฟฟ้าจากไม้ยางพาราเป็นโรงแรกของกลุ่มมิตรผล ที่อำเภอหาดใหญ่ จังหวัดสงขลา- พ.ศ. 2561 ก่อตั้งโรงงานน้ำตาลฉงจั่ว 2 มีกำลังการผลิตน้ำตาลดิบกว่า 312,000 ตันต่อปี, น้ำตาลทรายขาว 303,000 ตันต่อปี- พ.ศ. 2562 ก่อตั้งโรงงานน้ำตาลมิตรอำนาจเจริญ อำเภอเมือง จังหวัดอำนาจเจริญ
ในปี 2551 มิตรผลได้รับสัมปทานเป็นพื้นที่ 20,000 เฮกตาร์ในประเทศกัมพูชา แต่มีรายงานในหนังสือพิมพ์กัมพูชาว่ามีการใช้พื้นที่ปลูกอ้อยจริงเพียง 219 เฮกตาร์ ส่วนที่เหลือเป็นการไล่ที่ชาวบ้าน เมื่อปี 2556 หลังการตรวจสอบของบริษัทโคคาโคลาทำให้บริษัทยอมคืนสัมปทานให้ มีการยื่นฟ้องคดีในนามกลุ่มบุคคลจากข้อกล่าวหาการไล่ที่ของบริษัทในช่วงปี 2551 ถึง 2552 ซึ่งนับเป็นคดีตัวอย่างในเอเชียตะวันออกเฉียงใต้ที่มีการฟ้องคดีในนามกลุ่มบุคคลข้ามแดนครั้งแรก

**โรงงานน้ำตาลในกลุ่มมิตรผล**
ปัจจุบัน กลุ่มมิตรผล มีโรงงานผลิตน้ำตาลในประเทศไทย รวม 8 แห่ง ประกอบด้วย 
# โรงงานน้ำตาลมิตรภูเขียว จังหวัดชัยภูมิ ก่อตั้งปี พ.ศ. 2526
# โรงงานน้ำตาลมิตรผล จังหวัดสุพรรณบุรี ก่อตั้งปี พ.ศ. 2533
# โรงงานน้ำตาลมิตรภูเวียง จังหวัดขอนแก่น ก่อตั้งปี พ.ศ. 2538
# โรงงานน้ำตาลมิตรกาฬสินธุ์ จังหวัดกาฬสินธุ์ ก่อตั้งปี พ.ศ. 2540
# โรงงานสิงห์บุรี จังหวัดสิงห์บุรี ก่อตั้งปี พ.ศ. 2540 (ถือหุ้นปี พ.ศ. 2546)
# โรงงานน้ำตาลมิตรภูหลวง จังหวัดเลย ก่อตั้งปี พ.ศ. 2555
# โรงงานน้ำตาลอำนาจเจริญ จังหวัดอำนาจเจริญ ก่อตั้งปี พ.ศ. 2562
# โรงงานน้ำตาลมิตรเกษตรสมบูรณ์ จังหวัดชัยภูมิ ก่อตั้งปี พ.ศ. 2567
กลุ่มธุรกิจอื่นๆของบริษัทนอกจากธุรกิจน้ำตาล มิตรผลยังมีการต่อยอดไปในธุรกิจต่อเนื่อง เช่น กลุ่มธุรกิจพลังงาน กลุ่มธุรกิจปุ๋ย กลุ่มธุรกิจวัสดุทดแทนไม้ และได้มีการขยายฐานการผลิตไปอีก 4 ประเทศ ดังนี้- ประเทศจีน ในปี พ.ศ. 2536 โดยเข้าร่วมลงทุนกับโรงงานน้ำตาลในเขตปกครองตนเองกว่างซี ในนาม Guangxi Nanning East Asia Sugar Co.,Ltd จวบจนปัจจุบัน 
กลุ่มมิตรผลมีโรงงานผลิตน้ำตาลรวม 6 แห่ง ในเมืองฉงจั่ว ฝูหนาน ทั่วหลู หนิงหมิง และไห่ถัง และได้มีการก่อตั้งโรงงานผลิตไฟฟ้าชีวมวลอีก 3 แห่ง - ประเทศลาว ในปีพ.ศ. 2549 ได้ขยายธุรกิจโดยได้รับสัมปทานพื้นที่ปลูกอ้อยและก่อสร้างโรงงานผลิตน้ำตาลจากรัฐบาลลาวในแขวงสะหวันเขต ภายใต้ชื่อ บริษัท น้ำตาลมิตรลาว จำกัด และได้ขยายธุรกิจไฟฟ้าชีวมวลต่อเนื่องจากธุรกิจน้ำตาล- ประเทศออสเตรเลีย ในปี2554 เข้าถือหุ้นใน MSF Sugar หนึ่งในผู้ผลิตน้ำตาลรายใหญ่ของออสเตรเลีย โดยมีโรงงานน้ำตาลทั้งหมด 4 แห่ง ในรัฐควีนส์แลนด์	- ประเทศอินโดนีเซีย ในปี2560 ได้ขยายการลงทุนเข้าไปยังเกาะชวา ปัจจุบันมีโรงงานน้ำตาล 3 แห่ง

**อ้างอิง**

**แหล่งข้อมูลอื่น**
 http://www.mitrphol.com/- http://www.facebook.com/MitrPholSugar/-  https://www.mitrpholsugar.com/
หมวดหมู่:บริษัทของไทย
หมวดหมู่:บริษัทไทยที่ก่อตั้งในปี พ.ศ. 2489